Academia Romana
Academia quae a posterioribus Romana appellatur, sodalitas humanistarum, principe Pomponio Laeto qui et "pontifex maximus" nuncupabatur, Romae medio saeculo XV floruit. Academici plures iussu papae Pauli II anno 1468 incarcerati sunt. Rursus sub Sixto IV papa convenerunt. Anno 1483 sub aegide imperatoris Friderici III poëta laureatus ab academia Romana nominatus est. Platina in libro De honesta voluptate et valetudine sodales plures academiae enumeravit et ad convivia academicorum allusit. Convivia annis 1482 et 1483 habita (quorum primum mortem Platinae commemoravit) Iacobus Volaterranus(it) in diario suo descripsit.